HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Mahtavaa olla tänään seurassanne.
Puhun erittäin tärkeästä aiheesta.
Jos kuuntelet ja sovellat opetusta elämääsi, se muuttaa elämäsi.
Se muuttaa asenteesi siihen, miten suhtaudut Jumalan asioihin.
Avataan Luukkaan evankeliumi.
Luuk. 7:36:sta eteenpäin.
Luen katkelman ja analysoin sitä. Puhun Jumalan kunnioittamisesta.
Meidän on opittava kunnioittamaan Herraa kunnolla, -
jos haluamme siunauksia uskonvaelluksella.
Näytän, mitä Raamattu sanoo kunnioittamisesta.
"Niin eräs fariseuksista pyysi häntä ruualle kanssaan;
ja hän meni fariseuksen taloon ja asettui aterialle.
Ja katso, siinä kaupungissa oli nainen, joka eli syntisesti;
ja kun hän sai tietää, että Jeesus oli aterialla fariseuksen talossa, -
toi hän alabasteripullon täynnä hajuvoidetta -
ja asettui hänen taakseen hänen jalkojensa kohdalle, itki -
ja rupesi kastelemaan hänen jalkojansa kyynelillään -
ja kuivasi ne päänsä hiuksilla -
ja suuteli hänen jalkojaan ja voiteli ne hajuvoiteella.
Mutta kun fariseus, joka oli hänet kutsunut, sen näki, -
ajatteli hän mielessään näin: 'Jos tämä olisi profeetta, tietäisi hän, -
mikä ja millainen tuo nainen on, joka häneen koskee: että hän on syntinen.'
Pysähdytään tähän hetkeksi.
Simon oli fariseus. Hänen elämässään kaikki -
näytti sujuvan mallikkaasti.
Hän oli fariseus. Hän oli hyvässä yhteiskunnallisessa asemassa.
Häntä kunnioitettiin. Hän kutsui Jeesuksen syömään.
Kuvittele, että kutsuisit Jeesuksen ilmielävänä kotiisi.
Miten kohtelisit Häntä?
Mitä ruokaa laittaisit? Millä tavalla palvelisit Häntä?
Lihaksi tullut Jumala tulee kotiisi.
Miten kohtelisit Häntä?
Simon kutsui Jeesuksen mutta ei kiinnittänyt Häneen juuri huomiota.
Näemme sen tekstissä myöhemmin. Jeesus huomasi sen.
Simon ei juuri kunnioittanut Häntä.
Sana 'kunnioittaa' tarkoittaa: 'pitää korkeassa arvossa', -
'osoittaa arvostusta jotakuta kohtaan'.
Simon ei kohdellut Jeesusta näin.
Hän ei kunnioittanut Häntä. Mutta sitten siellä oli nainen, -
jonka kaikki tiesivät syntiseksi.
Häntä ei kohdeltu kunnioittavasti. Hän oli maailman silmissä kelvoton -
saamaan arvostusta yhteiskunnassa.
Mutta hän näki Kristuksessa jotain, Hänen kauneutensa ja pyhyytensä, -
niin että hän rikkoi alabasteripullon, jossa oli hajuvoidetta, -
ja voiteli Jeesuksen.
Lisäksi hän pyyhki -
Jeesuksen jalat hiuksillaan, -
koska hän oli kastellut jalat kyynelillään.
Se oli ylistystä murtuneisuudessa -
ja erittäin suurta kunnioitusta.
Anna, kun kerron.
Monet, jotka tutkivat Raamattua, sanovat, että alabasteripullo -
olisi nykyrahassa 40 000―45 000 USA:n dollaria.
Se vastaa joidenkin koko vuoden palkkaa.
Nainen rikkoi alabasteripullon -
vain voidellakseen Jeesuksen, sillä hän näki, -
että Jeesus oli arvollinen saamaan parasta.
Jeesus oli arvollinen saamaan kunnian.
Luetaan eteenpäin.
Jae 40.
"Niin Jeesus vastasi ja sanoi hänelle:
'Simon, minulla on jotakin sanomista sinulle'. Hän virkkoi: 'Opettaja, sano'.
- 'Lainanantajalla oli kaksi velallista;
toinen oli velkaa viisisataa denaria, toinen viisikymmentä.
Kun heillä ei ollut, millä maksaa, antoi hän molemmille velan anteeksi.
Kumpi heistä siis rakastaa häntä enemmän?' Simon vastasi ja sanoi:
'Minun mielestäni se, jolle hän antoi enemmän anteeksi'.
Hän sanoi hänelle: 'Oikein sinä ratkaisit'.
Ja naiseen kääntyen hän sanoi Simonille..."
Katsopa. Jeesus panee merkille ihmisten asenteet.
Jotkut luulevat, ettei Jumala huomaa asenteita ja asioita.
Mutta Jeesus panee merkille -
näiden kahden ihmisen asenteet. Hän vertaa niitä.
"Näetkö tämän naisen? Minä tulin sinun taloosi;
et sinä antanut vettä minun jaloilleni". Se oli siihen aikaan perinne.
Vieraille annettiin vettä jalkojenpesua varten. Niin vierasta kunnioitettiin.
"...mutta tämä kasteli kyynelillään minun jalkani ja kuivasi ne hiuksillaan.
Et sinä antanut minulle suudelmaa, mutta tämä ei ole lakannut -
suutelemasta minun jalkojani siitä asti, kuin tulin sisään.
Et sinä voidellut öljyllä minun päätäni, [sekin oli perinne] -
mutta tämä voiteli hajuvoiteella minun jalkani."
Jeesus siis vertaa sitä, miten Häntä kohdeltiin.
Hän sanoi: "Simon, kutsuit kyllä minut tänne -
syömään luoksesi."
"Mutta et kohdellut minua kunnolla."
"Et voidellut päätäni etkä pessyt jalkojani. Et tehnyt sitä, -
mitä kuuluisi tehdä osoittaakseen kunniaa ja arvostusta."
"Mutta tämä nainen, jota monet halveksivat, -
sai ilmestystietona, kuka minä olen, -
ja hän voitelee, kunnioittaa ja ylistää minua."
Jeesus vertaa -
ja kertoo, että sillä, miten suhtautuu voiteluun ja kohtelee voitelua, -
on väliä.
Jumala panee merkille ja huomaa, -
millainen asenne meillä on Jumalan asioita kohtaan.
Simon ei osoittanut kunnioitusta eikä arvostusta -
Jumalan Pojalle, joka oli Hänen luonaan.
Syntinen nainen osoitti kunnioitusta ja arvostusta -
ja ymmärsi, kuka Jeesus oli.
Jeesus sanoi, jae 47: "'Sentähden minä sanon sinulle:
tämän paljot synnit ovat anteeksi annetut: hänhän näet rakasti paljon;
mutta jolle vähän anteeksi annetaan, se rakastaa vähän.'
Sitten hän sanoi naiselle: 'Sinun syntisi ovat anteeksi annetut'."
Jeesus siis sanoo heille -
ja myös meille, -
että kunnioitus käy siunausten edellä.
Raamattu kertoo, että nainen sai anteeksi.
Hän sai Jumalan siunauksen.
Hän osoitti Jeesukselle kunnioitusta ja arvostusta.
Simon puolestaan nolasi itsensä, -
sillä hän ei osoittanut kunnioitusta.
Tänään pyydän sinua pohtimaan, -
miten paljon kunnioitat Herraa elämässäsi, -
ei vain huulillasi tai sanoillasi -
tai ylistyslauluilla seurakunnassa, vaan sillä, mitä tekee viikolla.
Voit laulaa kivoja lauluja sunnuntaisin, -
mutta ellet elä sitä todeksi viikolla, ylistys on hyödytöntä.
Jumala etsii ihmissukupolvea, -
joka ylistää Häntä Hengessä ja totuudessa.
Jeesus itse sanoi, että Isä etsii -
niitä, jotka ylistävät Häntä Hengessä ja totuudessa.
Kysymys ei siis ole pelkästään siitä, mitä sanomme huulillamme -
tai ilmaisemme äänellämme.
Kysymys on siitä, mitä me teemme ja miten toimimme Jumalaa kohtaan.
Uskon, että jos katsot tätä, niin Jumala kehottaa sinua -
opettelemaan, miten kunnioittaa voitelua oikealla tavalla.
Sinun pitää opetella kunnioittamaan, -
arvostamaan ja pitämään tärkeänä Jumalan läsnäoloa.
Kuinka paljon kunnioitat Häntä?
Kuinka paljon kunnioitat Häntä ylistyksessä? Kuinka paljon -
antamisessa?
Kuinka paljon kunnioitat Häntä pyhyydessä, Hänelle elämisessä -
ja uskovien yhteydessä? Kuinka paljon kunnioitat Herraa elämälläsi?
Jumala ei etsi vain niitä, jotka tulevat kokouksiin siunattaviksi.
Hän etsii niitä, jotka omistavat Hänelle elämänsä ja kunnioittavat Häntä -
elämällään, ei vain huulillaan.
Kuinka paljon kunnioitat Herraa?
Oletko kuin Simon? Ajattelet, että kaikki on mallikkaasti.
Sinua kunnioitetaan, niin kuin Simonia kunnioitettiin.
Ihmiset pitivät Simonia suuressa arvossa, mutta se ei riitä.
Monesti sitä, mitä arvostetaan täällä maan päällä, -
halveksitaan taivaassa.
Se, että ihmiset pitivät Simonia suuressa arvossa, -
ei tarkoita, että Jeesus ei huomannut, miten Häntä Simonin luona kohdeltiin.
Täytyy ymmärtää, että on hyvin tärkeää oppia -
kunnioittamaan ja kohtelemaan Jumalan asioita oikein.
Kunnioitus käy siunauksen edellä.
Se, miten kunnioitat Jumalaa, tuo elämääsi siunauksen.
Kun laitat Jumalan ykköseksi, -
Jumala ei salli sinun tulla viimeiseksi.
Jumala panee asenteesi merkille.
Käymme pienellä tauolla. Sen jälkeen päätän sanoman ja rukoilen.
Ole valmis ottamaan vastaan Herralta. Uskon Hänen koskettavan elämääsi -
ja täyttävän sinut läsnäolollaan. Käydään tauolla.
Sitten jatkan sanomalla ja rukoilen sinun ja perheesi puolesta.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Aamen. Jatketaan täältä. Puhumme Jumalan kunnioittamisesta.
Sanon sinulle jotain. Ilmoittaudu kursseille heti.
Meillä on nyt 50 prosentin erikoistarjous, -
joka kannattaa hyödyntää.
Opinnot ovat muuttaneet ja uudistaneet monia.
Voit katsoa opiskelijoiden todistuksia, -
kuinka heidän elämänsä on muuttunut.
En sano tätä tehdäkseni vaikutusta, mutta kun opettaa Raamatusta -
Pyhän Hengen voitelussa, voi odottaa, että ihmisten elämät muuttuvat.
Takaan, että jos käyt kurssit läpi ja otat opit käyttöön, -
elämäsi ei enää palaa ennalleen. Se on varma. Ilmoittaudu tänään.
Rukoilen puolestanne hetken kuluttua. Jos sairastat, -
jos tarvitset vapautumista tai rohkaisua, -
uskon, että Pyhä Henki koskettaa sinua.
Kuuntele tarkasti, mitä tänään opetan.
Jos alat ottaa tätä käyttöön, -
näet Herran siunauksen. Todella monet ihmiset -
antavat periksi liian helposti.
He eivät näet tajua, että siemeniä ollaan kylvämässä, -
mutta sato ei kypsy yhdessä yössä.
Täytyy odottaa tiettyä päivää, -
jolloin sato kypsyy.
Olen kertonut tämän esimerkin joskus aiemminkin.
Monet uskovat tulevat Herran luo, -
ja he haluavat pikakorjauksen. Tiedän, että Herra tekee ihmeitä.
Uskon, että Herra voi muuttaa tilanteen hetkessä.
Mutta on asioita, joissa Herra tahtoo, että käymme läpi prosessin.
Se on kuin ylipainoinen ihminen, joka menee kuntosalille.
Hän menee kuntosalille ensimmäisen kerran -
ja vetää kovan treenin.
Kun hän seuraavana päivänä käy vaa'alla, paino on pysynyt samana.
Jos hän sanoo: "Minä yritin. Kävin salilla."
"Se ei auttanut. Paino pysyy samana."
Ei. Kävit vasta kerran.
Sinun pitää ymmärtää, että kun jatkat prosessia, -
käyt salilla joka viikko ja syöt terveellisesti, -
ennemmin tai myöhemmin muutos lähtee käyntiin.
Kun jatkat sitä säännöllisesti muutaman kuukauden ajan, -
muutos alkaa näkyä. Muutos ei tapahtunut yhdessä yössä.
Se tapahtui, kun jatkoit sinnikkäästi. Paavalikin sanoi: -
"Älkää väsykö tekemään hyvää, sillä aikanaan saatte niittää."
Herran kunnioittaminen on kunnioituksen elämäntapa, -
joka tuottaa siunausten elämäntavan.
Osa siunauksista ei tapahdu yhdessä yössä. Ne ovat prosessi, -
jossa kylvetään jyvä ja korjataan sato.
Jos olet kunnioittanut Herraa -
ajankäytössäsi, rahankäytössäsi, -
perheessäsi, seurakunnassasi, missä vain, -
aikanaan saat niittää siunausten hyvyyttä.
Älä väsy tekemään hyvää.
Tällä rohkaisen sinua. Monet ihmiset elävät -
"kaikki heti mulle" -ajatuksella. Tätä sukupolvea on siunattu tekniikalla.
Kommunikointi on helpompaa kuin koskaan aiemmin.
Vielä vain 40 vuotta sitten -
kommunikointi oli erilaista ja hitaampaa.
Jos Kiinassa tapahtui jotain, siitä tiesi aikanaan mutta ei heti.
Nyt kaikki tulee tietoon heti.
Siitä on hyötyä, mutta toisaalta syntyy kärsimätön sukupolvi.
Sukupolvemme keskittymiskyky erittäin huono.
Ihmiset ovat liian kärsimättömiä prosessien suhteen.
He haluavat pikakorjauksen ja nopean ratkaisun.
He eivät halua odottaa.
Sanon yhden asian.
Jumalan kunnioittamisen elämäntapa -
tuottaa siunausten elämäntavan, sillä kunnioitus käy siunauksen edellä.
Raamattu sanoo Sananl. 3:ssa: "Kunnioita Herraa -
antamalla varoistasi paras osa, -
niin viini pursuu sinun kuurnistasi."
Jos kunnioitat Herraa tuloillasi, -
se tuottaa siunauksen.
Ei sanota, että se tulee seuraavana päivänä, ensi viikolla tai ensi kuussa.
Mutta sanotaan, että aikanaan jyvät, jotka on kylvetty, -
moninkertaistuvat, ja korjaat satoa.
Se on Raamatun mukaista.
Kylvämisen ja niittämisen periaate on Raamatun mukainen.
Jos kylvät kunnioitusta, niität siunausta ja suosiota.
Aikanaan saat niittää, mitä olet kylvänyt.
Gal. kirjeessä sanotaan: "Jumala ei salli itseänsä pilkata;
sillä mitä ihminen kylvää, sitä hän myös niittää."
Se on Raamatun periaate, eikä se liity vain raha-asioihin, vaan kaikkeen.
Minkä pituisen ajan sitten kylvätkin valtakuntaan, -
minkä ikinä summan, lahjan tai teon, -
sitä ei koskaan unohdeta taivaassa.
Paavali sanoi toisaalla, että vaivannäkönne ei ole turha Herrassa.
Jos opit kunnioittamaan Jumalaa ja laittamaan Hänet ykköseksi, -
saat suunnattomia siunauksia. Raamattu sanoo: "Etsikää -
Jumalan valtakuntaa ja vanhurskautta, niin saatte kaiken muunkin."
Jos etsit Jumalaa ensin, -
tulet aivan varmasti kokemaan siunauksia elämässäsi.
Siunaukset seuraavat. Et jahtaa niitä. Kunnioitat ja ylistät Jumalaa.
Ensimmäinen käsky on rakasta Herraa koko sydämestä, mielestä ja voimasta.
Palataan vielä Luuk. 7:ään.
Fariseuksella oli Jeesus vieraana.
Hän ei osoittanut arvostusta eikä kunnioitusta Hänelle.
Kuvittele. Jumalan Poika tulee käymään kotonasi kattosi alla, -
etkä edes tee perusjuttuja kuten jalkojenpesua, mikä oli silloin tapana.
Et voitele Häntä öljyllä etkä osoita arvostusta.
Nainen puolestaan osoitti Hänelle paljon enemmän arvostusta.
Hän rikkoi alabasteripullon, -
jonka arvo vastasi vuoden palkkaa.
Hän vuodatti sydämestään kunnioitusta ja ylistystä Jeesukselle.
Kunnioita Herraa.
Elä sillä tavalla, että kunnioitat Häntä.
Kunnioitat Häntä joka päivä. Kunnioitat Häntä samalla tavalla -
kuin vaimoasi, aviomiestäsi, lapsiasi, -
seurakuntalaisia ja muita ihmisiä maailmassa. Kunnioitat Häntä -
sanoillasi, antamisellasi, ajallasi, -
rukouksillasi ja ylistykselläsi. Kunnioitat Häntä elämäntavallasi.
Se näkyy elämästäsi.
Tahdon rohkaista teitä.
Älkää väsykö tekemään hyvää, -
sillä aikanaan saatte niittää, jos ette hellitä.
Niin Raamattu sanoo.
Älkää väsykö osoittamaan Jumalalle kunniaa.
Ansaitseeko Hän sen? Ansaitsee.
Onko Hän arvollinen? On.
Hän on arvollinen saamaan parhaamme, saamaan ylistyksemme, -
saamaan kaikkemme.
Halleluja.
Tahdon rukoilla puolestanne. Rukoilen, että Herra ilmoittaa sinulle,-
miten sinun tulisi kunnioittaa Häntä. Pyhä Henki on se, -
joka vaikuttaa meissä tahtoa palvella ja kunnioittaa Jumalaa.
Kaikki hyvä, mitä meillä on, tulee Pyhältä Hengeltä.
Jopa tahtomisemme etsiä Jumalaa tulee Pyhältä Hengeltä.
Oletko koskaan kokenut, että nyt pitää ylistää ja rukoilla?
Kuka sitä vaikuttaa?
Takuulla ei lihasi.
Se on Pyhä Henki.
Tahdon rukoilla puolestasi, että saat ilmestyksen, -
miten kunnioittaa Herraa kaikessa, -
niin että kunnioitat Häntä ja annat itsesi Hänen käyttöönsä.
Rukoilemme hetken kuluttua.
Rukoilen sinun ja perheesi puolesta, -
että saatte siunauksen. Oletko valmis?
Rukoillaan.
Isä, me kiitämme Sinua kaikista katsojista.
Kiitos läsnäolostasi.
Kiitos Pyhästä Hengestäsi.
Hän on Johdattajamme ja Opettajamme. Hän auttaa meitä, -
silloinkin kun emme osaa rukoilla.
Pyhä Henki, auta kaikkia katsojia.
Vahvista heidän uskoaan. Vahvista heidän vaellustaan kanssasi.
Vaikuta heidän sydämessään -
tahtoa kunnioittaa Sinua.
Jotkut kokevat kuin se nainen, etteivät he ole arvollisia, -
mutta he ymmärtävät, että Jeesus on arvollinen saamaan ylistyksen.
He haluavat kylvää valtakuntaan ja palvella ja ylistää Häntä.
Pyhä Henki, innoita heissä erilaisia tapoja kunnioittaa Sinua.
Muuta heidän käsityksensä ja todellisuutensa, -
kun he alkavat kunnioittaa Sinua.
Siunaa heitä. Vahvista heitä.
Rukoilen uupuneiden ja väsyneiden puolesta.
Uudista heidän voimansa.
Suo heidän tuntea Jumalan voima jopa tässä hetkessä.
Kosketa sairaita ja vaivattuja. Vapauta maahan painetut.
Rukoilen kaikkien puolesta, jotka etsivät läsnäoloasi.
Anna heille vapaus hengessä, sielussa ja mielessä -
kunnioittaa Sinua parhaallaan Jeesuksen nimessä.
Aamen. Jumalan siunausta! Nähdään ensi kerralla.
Ilmoittaudu. Tilaa YouTube-kanavamme.
Ollaan yhteydessä. Jumalan siunausta!
Hei sinne Suomeen! Tässä Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz